**Best Practice**

**โรงเรียนหนองบอนวิทยาคม ต.หนองบอน อ. บ่อไร่ จ. ตราด**

**สำนักงานเขตพื้นที่การศึกษามัธยมศึกษาเขต 17**

**1.**     **ชื่อ Best Practice**กิจกรรม Sexuality ยิ่งคุยกันยิ่งเข้าใจ (ทางที่เลือกเดิน) ชั้นมัธยมศึกษาปีที่ 3

**2.   ชื่อผู้นำเสนอ**  นายสราวุธ พื้นผา   ตำแหน่ง  ครู

**3.   กลุ่มสาระการเรียนรู้** สุขศึกษาและพลศึกษา โรงเรียนหนองบอนวิทยาคม

สำนักงานเขตพื้นที่การศึกษามัธยมศึกษาเขต 17

**4.   แรงบันดาลใจที่ทำให้เกิดผลงาน / นวัตกรรมที่นำเสนอ**

เราต้องยอมรับความจริงว่าปัจจุบัน ยังมีช่องว่างครู นักเรียน ผู้ปกครอง กับสิ่งที่ปฎิบัติในชีวิตจริง เมื่อพิจารณาถึงสถิติการตั้งครรภ์ การทำแท้งการติดเชื้อเอชไอวีในวัยรุ่นการล่วงละเมิดทางเพศและ ความรุนแรงทางเพศ การใช้จ่ายและผลกระทบต่อสุขภาพทางกาย ใจ อันเนื่องมาจากความพยายาม ที่จะเปลี่ยนแปลงรูปร่างหน้าตาให้สวยงามเพื่อดึงดูดเพศตรงข้าม ข้อเท็จจริงเหล่านี้เป็นแรงผลักดันที่จะให้ผู้เรียนได้ประโยชน์และสามารถนำไปปรับใช้ในชีวิตจริง

**4.1  ปัญหาด้านพฤติกรรมเสี่ยง**

-ความไม่รับผิดชอบต่อการกระทำและผลกระทำของตนเอง

                            -    การมีเพศสัมพันธ์ก่อนวัยอันควร

                            -    การตั้งครรภ์โดยไม่พร้อม

                            -    การติดโรคทางเพศสัมพันธ์

**5.   วัตถุประสงค์การดำเนินงาน**

              1.   เพื่อให้ข้อมูลที่ถูกต้องและรอบด้าน เรื่องการเจริญเติบโตและพัฒนาการตามช่วงวัย

              2**.**   เพื่อเปิดโอกาสที่เปิดกว้างและปลอดภัยให้นักเรียน ได้ตั้งคำถามและแลกเปลี่ยนความคิด

              3.   เพื่อพัฒนาทักษะต่างๆ ที่จำเป็นในการสร้างความสัมพันธ์ การตัดสินใจ การต่อรอง การแก้ปัญหา การบอกความต้องการของตนเอง

              4.   การพัฒนาและฝึกฝนความรับผิดชอบ ในเรื่องสัมพันธภาพ และความสัมพันธ์ทางเพศทั้งต่อตนเองและผู้อื่นในทุกแง่มุม ไม่ว่าจะเป็นการมีเพศสัมพันธ์หรือการตั้งครรภ์โดยไม่พร้อมก็ตาม

**6. เป้าหมายของการดำเนินงาน**

   1.  นักเรียนชั้นมัธยมศึกษาปีที่ 3 จำนวน 37 คนได้รับความรู้และมีพัฒนาการเพิ่มขึ้น

             2.   นักเรียนชั้นมัธยมศึกษาปีที่ 3 ร้อยละ 80 มีความปลอดภัย มีการตัดสินใจ การแก้ปัญหาเรื่อง เพศที่ถูกต้อง

**7.   ขั้นตอนการดำเนินงาน**

      1.  ชี้แจงให้นักเรียนเข้าใจถึงวัตถุประสงค์ของกิจกรรม ทางเลือกที่เดิน แบ่งนักเรียนออกเป็นกลุ่ม ให้แต่ละกลุ่มรับบัตรสถานการณ์ และระดมความคิดเห็นตามประเด็นนี้

- ถ้าอยู่ในสถานการณ์นั้นเรารู้สึกอย่างไร

- เราจะตัดสินใจอย่างไร

2.   ให้แต่ละกลุ่มแสดงบทบาทสมมุติ และถามคำถามแต่ละกลุ่ม

- เพราะเหตุใดจึงเลิกตัดสินใจแบบนั้น ปัจจัยในการตัดสินใจคืออะไร

- ผลที่เราคาดว่าจะเกิดจากการกระทำทางเลือกนั้นคืออะไร

3.   แจกเอกสาร เส้นทางความคิดเพื่อตัดสินใจ และให้แต่ละกลุ่มทบทวนการตัดสินใจอีกที ว่าจะตัดสินใจเหมือนเดิมหรือตัดสินใจแตกต่างออกไปอย่างไร

4. อธิบายถึงการยืนยันความต้องการของตนเอง และเทคนิคการชักจูงใจที่คนมักใช้

- การท้าทาย “ แค่นี้ก็กลัวด้วยเหรอ” ไม่แน่จริง

- การโต้แย้งโดยอ้างคนส่วนใหญ่ “ทำไมล่ะคนอื่นเขาก็ทำกัน”

- การขู่แกมบังคับ “ถ้าไม่ไปเลิกคบ”

- การยกเหตุผลว่าทำได้ “เราโตแล้วนะ”

- การหว่านล้อมให้สบายใจ “ไม่ต้องกังวลหลอกเรารับผิดชอบเอง”

**8.   ผลที่สะท้อนจากผลงาน / นวัตกรรม**

**ผลที่ได้รับจากการปฏิบัติกิจกรรม**

 1.   นักเรียนมีทักษะการสื่อสารการสร้างสัมพันธ์ภาพที่ดีขึ้น

 2.   นักเรียนมีทักษะการต่อรอง การปฎิเสธ การคิดวิเคราะห์ การตัดสินใจและการแก้ปัญหาที่ดีขึ้น

 3.   นักเรียนสามารถลดผลกระทบสาเหตุความขัดแย้ง ระหว่างเพื่อนนักเรียนและเยาวชนในชุมชน

